चंद्रगुप्त प्रबंधन में स्टूडेंट गाइडेंस सेंटर के लिए नहीं आई स्कॉलरशिप, पढ़ाई हुई ठप
कैटकी तैयारी के लिए चंद्रगुप्त प्रबंधन संस्थान एससी-एससी और ओबीसी छात्र-छात्राओं को कोचिंग कराता था। इसके लिए स्टूडेंट गाइडेंस सेंटर यानी सीजीसी की ओर से सालभर की तैयारी कराई जाती थी, लेकिन इन दिनों यह नहीं चल रहा। जहां इसका क्लास चला करता था, वहां सन्नाटा पसरा है। इन श्रेणियों के छात्र पता करने आते हैं और फिर मायूस लौट जाते हैं।
एससी-एसटीको सरकार स्टाइपेंड भी देती थी, वह भी फिलहाल बंद
एससी-एसटीस्टूडेंट्स को इस फ्री कोचिंग के साथ-साथ स्टाइपेंड भी दिया जाता था। इसके लिए राशि बिहार सरकार की ओर से दी जाती थी। ओबीसी छात्रों को स्कॉलरशिप बीआईए की ओर से दी जाती थी। अब तो सरकार की ओर से यह राशि मिल रही है और ही बीआईए की ओर से।
ओबीसी श्रेणी को 2014-15 और 2015-16 में स्कॉलरशिप नहीं मिला। बीआईए ने 2011-12 और 2012-13 में ढाई-ढाई लाख रुपए ओबीसी छात्रों के लिए स्कॉलरशिप दिया। सरकार से एससी-एसटी छात्रों के लिए साल 2014-15 में 9.37 लाख रुपए और 2015-16 में 8.85 लाख रुपए आए थे। इसके बाद राशि नहीं आई। 2013 के बाद बीआईए ने और 2016 में बिहार सरकार ने राशि नहीं दी।
स्टडीमैटेरियल से लेकर कंप्यूटर क्लास तक सबकुछ फ्री व्यवस्था
एकसाल से सीजीसी के तहत चंद्रगुप्त प्रबंधन संस्थान में क्लास नहीं चल रहा है। एक साल की कोचिंग में मैथ, रीजनिंग, इंग्लिश की तैयारी तो कराई ही जाती थी, साथ-साथ कंप्यूटर, लाइब्रेरी, मॉक इंटरव्यू और कॅरियर काउंसिलिंग की सुविधा भी मिलती थी। आईएमएस का स्टडी मैटेरियल भी फ्री मिलता था। कई बार ऐसा भी हुआ कि कई गरीब छात्रों को रहने और खाने की सुविधा भी दी गई। वित्तीय वर्ष 2009-10 से इस कोचिंग की शुरुआत सीआईएमपी में की गई थी। सीआईएमपी के निदेशक बताते हैं कि जिस कोचिंग के लिए प्रति छात्र 35 हजार रुपए फी है, वह यहां चयनित एससी-एससीटी ओबीसी छात्रों के लिए मुफ्त है। संस्थान की मानें तो इससे आरक्षित छात्रों को कैट की तैयारी में बहुत सहायता मिलती थी, इसलिए इस संबंध में प्रबंधन प्रयासरत है।
कोचिंग से कई छात्र-छात्राओं ने हासिल किया मुकाम
सीआईएमपीमें सीजीसी के बोर्ड पर ऐसे कई छात्र-छात्रों की कहानियां हैं, जिन्हें यहां कोचिंग पाने के बाद मुकाम हासिल किया। सीआईएमपी के पास एसजीसी से निकले सफल छात्र-छात्राओं की कई कहानियां हैं। निदेशक बताते हैं कि इस पर एक किताब प्रकाशित की जाएगी कि एसजीसी से कोचिंग पाकर किस तरह छात्र-छात्राओं ने बेहतर परफारमेंस दिखाया। इंस्टीट्यूट ऑफ रूरल मैनेजमेंट में छह स्टूडेंट गए। दो स्टूडेंट का चयन रिजर्व बैंक में हुआ। एक स्टूडेंट 15 लाख सालाना के पैकेज पर एफएमएस दिल्ली गया।
हर महीने की जगह साल में जोड़ कर दी जाती है यह राशि
स्टूडेंटको एक हजार रुपए महीने की स्कॉलरशिप मिलती थी। साल में 12 हजार रुपए मिलते थे। यह स्कॉलरशिप उन्हीं छात्र-छात्राओं को दी जाती थी, जिनकी उपस्थिति 80 फीसदी होती थी। इसमें कोर्स पूरा होने के बाद यानी साल भर बाद स्कॉलरशिप की पूरी राशि मिल पाती है। सीआईएमपी ने इसके लिए कई बार सरकार को लिखा कि राशि पहले मिल जाए तो छात्रों को हर महीने दी जा सकेगी, लेकिन सरकार के यहां से राशि एडवांस में नहीं दी गई। स्कॉलरशिप का मकसद ही यह है कि छात्रों को कोचिंग के दरम्यान रहने-खाने में कुछ आर्थिक मदद भी हो जाए। राशि 12 महीने पर एकमुश्त मिलने से यह मकसद पूरा नहीं हो पाता। कई बार यह भी होता है कि छात्र कुछ माह कोचिंग करने के बाद छोड़ देते हैं। इसके कारण भी तकनीकी दिक्कत आती है।
DB Star
concern
बीआईए अब इंजीनियरिंग के छात्रों को स्कॉलरशिप दे रहा है
बिहारइंडस्ट्रीजएसोसिएशन की ओर से चंद्रगुप्त प्रबंधन संस्थान में स्टूडेंट गाइडेंस सेंटर के तहत कोचिंग के लिए ओबीसी छात्र-छात्राओं को स्कॉलरशिप दिया जा रहा था, लेकिन अब नहीं दिया जा रहा क्योंकि अब हम दूसरे सेक्टर के छात्र-छात्राओं को स्कॉलरशिप दे रहे हैं। जरूरत के अनुसार यह बदलता रहता है। यह कमेटी के फैसले पर निर्भर करता है कि कमेटी कहां देना जरूरी समझती है। पहले हम मैनेजमेंट के लिए यह राशि जारी करते थे। अब इंजीनियरिंग के लिए स्कॉलरशिप दे रहे हैं। सीआईएमपी के लिए फिर से स्कॉलरशिप देने की फिलहाल तो योजना नहीं है। अन्य संगठन प्रयास करे या सरकार देखे। अनिलकुमार सिन्हा, सचिव, बीआईए
डॉ. वी. मुकुन्द दास, निदेशक, चंद्रगुप्त प्रबंधन संस्थान, पटना
स्कॉलरशिप इस साल से मिलेगी, सेंटर बढ़ेंगे
इसप्लानको रिकास्ट कर रहे हैं। स्कॉलरशिप इस साल से मिलने लगेगी। इस तरह के ट्रेनिंग सेंटर भी बढ़ाए जाएंगे ताकि ज्यादा छात्रों को लाभ हो। प्रेमसिंह मीणा, सचिव, अनुसूचित जाति-जनजाति कल्याण विभाग
सीधी बात
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva sun_Latn eng_Latn hin_Deva hin_Deva bho_Deva hin_Deva hin_Deva hin_Deva